गिलगित-बल्तिस्तान जेकरा के पाहिले नादर्न एरिया कहल जा, पाकिस्तान के प्रशासित सभसे उत्तरी इलाका हवे। ई आजाद काश्मीर के साथ मिल के "पाक-प्रशासित काश्मीर" (यूएन द्वारा) भा "पाक-अधिकृत काश्मीर" (भारत द्वारा) बनावे ला। एकरे उत्तर में अफगानिस्तान के वाखान गलियारा आ चीन के जिनजियांग बा, पूरुब में भारत के जम्मू काश्मीर राज्य बा, दक्खिन में आजाद काश्मीर आ पच्छिमी ओर खैबर पख्तूनखवा राज्य बाटे। ई भारत आ पाकिस्तान के बीचा में बिबादित इलाका काश्मीर (ब्यापक परिभाषा) के हिस्सा हवे।